《题疏山》
宋代·周之翰

危亭敞层巅，上与霄汉逼。
化工无藏技，遥露一雨碧。
天风扫微云，宛转树头直。
不须煎狂柯，自与眼界极。
道人久何营，白足谢尘域。
苔青石磴险，携客半支锡。
瘦竹漏残日，清禽破初寂。
岂知不可留，何苦事行役。
薄浪吹船头，又作城中适。
回首谢书山，他年问消息。

作者简介：周之翰，瑞安（今属浙江）人。徽宗宣和三年（一一二一）进士，官大宗正丞（清嘉庆《瑞安县志》卷七）。